Alexander episcopus .... dilectis filiis generali et universis provincialibus, prioribus fratrum Heremitarum [ordinis Sancti Augustini] salutem.... Meminimus nos per nostras litteras inhibuisse districtius habitum dilectorum filiorum fratrum ordinis Predicatorum aut ita consimilem, quod propter eum frater Predicator credi possit, deferre liceat, absque mandato sedis apostolice speciali. Statuimus quoque ut hii, qui habitum predictum vel sibi predicto modo consimilem, deferre presumpserint ad deponendum ipsum per dyocesano locorum, cum essent ab eisdem fratribus requisiti, monitione premissa, per censuram ecclesiasticam, appellatione postposita, cogerentur. Sed vos, prout accepimus, predictum fratrum Predicatorum habitum assumpsistis, vel ei ita consimilem quod quanto tunicam superiorem deponitis fratres Predicatores credimini et ab eis hujus modi habitu non videmini discrepare, quod in eodem fratrum redundat scandalum et fidelium plurimorum. Volentes igitur confusionem habitus evitare, que sepe confusionem induci ordinum et etiam animarum, vobis universis et singulis, necnon et fratribus omnibus vestre cure [Fol. 23] commissis, in virtute obedientie districte precipiendo mandamus; quatinus omni dilatione ac difficultate remotis, habitum hujusmodi penitus deponatis, eum nullo unquam tempore recessumpturi et vos et filii priores vestros subditos simili modo eum sine mora deponere compellatis, de alio vobis et religioni vestre habitu congruo providentes, ita quod contra vos et eosdem subditos propter hoc durius procedere vel super hoc providere aliter non cogamur. Datum Anagnie, idus octobris. – anno quinto.